Pa oa eet ar re nevez anvet Silver Beatles da Hambourg evid boulha da vad ganti e oa keuz ha kerse e moereb Mimi ablamour dan disparti. Abaoe kemend a amzer he doa greet war dro John, a-dostoh choaz pa oa eet-eñ da emzivad goude ma oa bet pilet e vamm diwar an hent gand oto an ankou. Neuz brao bominabl a oa gand ar hoarvezed Stanley, Julia, Mary greet Mimi anezi, e-se gand teir all euz an torrad a bemp plah. Ken brao all eo ar choari gand Kristin Scott-Thomas hag  Anne-Marie Duff, gouest eo ar re-mañ da lakad sevel trivliadennou beteg eur poent ma zeer da boagnia ganto pe dost. Daoust hag-eñ e vije eet Sam Taylor-Wood re bell war hent ar gizidigez ? Ma kredabl pa zao dour re brim en daoulagad, marteze awalah diwar-goust ar sonerez a za da eil rank. Gwir eo no doa ket kroget John, George, Paul gand an hent braz araog o zroiadenn en Alamagn, brud spontuz war o ano a oa deut warleh. Er bloavez 1956 ne oa ket ano euz John Lennon a gredfe dezañ diwezatoh e oa an aotrou Doue  e-plas an aotrou Doue e-unan. Koulskoude eo eet ar maout gand Sam Taylor-Wood phe deus gouezet rei nij dar genious a-ziwar e neiz a vro Saoz an Norz.